

**CAUȚI UN LOC DE MUNCĂ ÎN STRĂINĂTATE ?**

* Verifică cu atenție oferta locului de muncă.
* Verifică dacă agențiile care oferă locuri de muncă în străinătate

 sunt înregistrate la inspectoratul teritorial de muncă.

* NU accepta cu ușurință ofertele de muncă prin intermediul anunțurilor on-line.

* Poți solicita un loc de muncă în străinătate și Agenției de șomaj, prin ***Rețeaua EURES***.

 **ATENȚIONARE**

Agenţii de ocupare a forţei de muncă în străinătate nu pot percepe alte garanţii

sau comisioane în afara tarifului de mediere.

Persoanele fizice nu au dreptul să exercite activităţi de mediere.

 *Dacă agentul solicită sume de bani care nu sunt incluse în tariful de mediere, (întocmire “curriculum vitae“, traducere documente, procesare acte), aceşti bani nu vă vor putea fi returnaţi dacă nu se găseşte un loc de muncă.*

*Dacă pentru recuperarea sumelor de bani achitate sunt identificate elemente constitutive ale infracţiunii de înșelăciune, sesizați organele de poliție.*

 *Soluţionarea unor conflicte de muncă pentru nerespectarea contractului de muncă de către angajatorul străin, este de competența instituțiilor statului respectiv. Pentru informații suplimentare puteți solicita sprijinul* ***Ambasadei României*** *din țara respectivă, care vă poate îndruma cu privire la demersurile legale pe care le puteți urma.*

**INTERMEDIEREA ȘI PLASAREA FORȚEI DE MUNCĂ ÎN STRĂINĂTATE**

**CONTRACTUL DE MEDIERE**

**Agenţii de ocupare a forţei de muncă** au obligaţia de a încheia cu cetăţenii români care solicită să lucreze în străinătate **contracte de mediere**.

Aceste contracte de mediere trebuie să conţină, printre altele, elementele principale privind:

* **denumirea angajatorului** **din străinătate/țara** pentru care se face medierea în vederea angajării
* tariful de mediere,
* durata contractului
*  modul de soluţionare a eventualelor litigii.

**TARIFUL DE MEDIERE**

**Dacă tarifele de mediere sunt încasate de la angajatorii străini**, agenţii nu pot pretinde plata acestor servicii şi de la solicitanţii de locuri de muncă.

Dacă agenţii de ocupare a forţei de muncă nu finalizează oferta de muncă, în termenul convenit sau înainte de expirarea duratei contractului de mediere dvs. renunțați la mediere, tariful serviciilor de mediere va fi restituit parţial sau total potrivit clauzei de restituire din contractul de mediere semnat.

**CONTRACTUL DE MUNCĂ**

**Agenţii de ocupare a forţei de muncă** au obligaţia de a asigura **încheierea contractelor de muncă** dintre cetăţenii români şi angajatorii străini **şi în limba română.**

contractul individual de muncă, trebuie să cuprindă cel puţin:

* ţara de destinație; durata
* denumirea angajatorului cu toate datele de identificare: adresă, număr de telefon/fax,
* descrierea muncii şi a condiţiilor de muncă,
* durata timpului de muncă şi de repaus,
* condiţiile de salarizare, condiţiile de transport, de locuit, condiţiile de protecţie socială.